Чăваш энциклопедийĕ
Чăваш энциклопедийĕ — универсаллă 4 томлă энциклопеди хыпар кăларăмĕ. Алфавит йĕркелĕхĕпе Чăваш Республикин администраци тытăмлăхĕ, историйĕ, ăслăхĕ тата культури, çаплах пĕрлĕх-политика пурнăçĕ, ӳнер, архитектура, экономика аталанăвĕ тата çутçанталăкпа климачĕ пирки хыпарсене кăтартнă. Энциклопедире Чаваш Енĕн аталанăвне чылай ӳсĕмлесе историе кĕрсе юлнă пайăр çынсен кĕске биографисене кĕртнĕ.

Истори 
«Чăваш энциклопедине» кăлариччен 2001 çулта «Кĕске чăваш энциклопедийĕ» пичетрен тухнă. Тепĕртакран нумай томлă кăларăма хатĕрлеме пикеннĕ, 17 отраçлĕ редакцине йĕркеленĕ. Материала 300 автор — ăслăх ĕçтешĕсем, журналистсем, тăван ене тĕпчекенсем — пухнă.

Ăнлантарни 
Энциклопедире 13 пине яхăн статья, вĕсенчен 8 пине яхăн — тематика хыпарлисем, 5 пин — Чăваш Енре çуралнă тахçанхи çынсемпе халĕ пурăнакансем, чăваш диаспори çыннисем пирки. 3 пин ытла схемă, карттă, ӳкерчĕк, фотографи вырнаçтарнă.

Тĕп редактор — Исаев Юрий Николаевич.

Çав. пекех
 Чăваш Википедийĕ

Литература

Асăрхавсем 

Раççей энциклопедисем
Вырăсла энциклопедисем
Ăслăх Чăваш Енре
Универсаллă энциклопедисем